**МЕДИЦИНСКИ ФАКУЛТЕТ ПРИШТИНА**

**ЦЕНТАР ЗА КМЕ**

**ПОШТОВАНЕ КОЛЕГИНИЦЕ И КОЛЕГЕ**

Задовољство нам је да Вас позовемо да присуствујете Домаћем курсу I категорије под називом: **„Ултравиолетно зрачење, чињенице и контраверзе“** , акредитованом под редним бројем А-1-1430/14 и критеријумом 10/10, који ће 04.06.2014 год. са почетком у 12 часова, [амфитеатар Интерног одељења опште болнице Нови Пазар.](file:///G:\ALL\med.pr.ac.rs\panel\centri\kme\obavestenja\novi%20pazar\k3.docx).

Курс је акредитован од стране Здравственог савета Србије за лекаре и стоматологе, са одобреним бројем бодова: **12** за предаваче и **6** за слушаоце. Профил полазника су: лекари опште праксе, стоматолози, дерматовенеролози, хистопатолози, психијатри, специјалисти свих грана превентивне медицине, пластични хирурзи, лекари осталих специјалности, лекари на специјализаци.

Цена Куса је **500 динара, уплату вршити** на жиро-рачун **840-1496666-66 позив на број 97 – 19-41-33** Медицинског факултета у Приштини-Косовска Митровица.

Циљ извођења овог курса је да полазници усаврше постојећа и стекну нова знања о дејству ултравиолетног зрачења на људски организам, њиховом штетном и корисном ефекту, фотостарењу и туморима коже, мерама превенције и третману истих, као и терапијској примени зрачења.

Полазници курса биће упознати са најновијим подацима, трендовима и истраживањима из ове области, степену морбидитета, али и употреби UV зрачења у терапијске сврхе са акцентом да дерматолошка обољења, побољшање квалитета менталног здравља и примене у козметској стоматологији, као и мерама заштите од прекомерне изложености зрачењу, употреби фотопротектива, фармаколошког и естетско-козмеолошког третмана фотоостареле коже.

Предавачи су наставници и асистенти Медицинског факултета са дугогодишњим искуством. По завршетку Курса биће организован излазни тест провере знањa.

С поштовањем и надом да ће те се одазвати нашем позиву,

**Доц.др Савић Слађана**